మనీలా: ప్రధానమంత్రి నరేంద్ర మోదీ ఫిలిప్పీన్స్లో జరుపుతున్న మూడు రోజుల అధికార పర్యటనలో భాగంగా లాస్ బానోస్లోని ఇంటర్నేషనల్ రైస్ రీసెర్చ్ ఇన్స్టిట్యూట్ (ఐఆర్ఆర్ఐ)ను సోమవారంనాడు సందర్శించారు. 'శ్రీ నరేంద్ర మోదీ రీసైలెంట్ రైస్ ఫీల్డ్ లేబొరేటరీ'ని ఆయన స్వయంగా ప్రారంభించారు. ఈ సందర్భంగా రెండు భారతీయ వరి వంగడాలను ఐఆర్ఆర్ఐకు బహుమతిగా మోదీ అందజేశారు.రైస్ సైన్స్ ద్వారా ప్రపంచంలో పేదరికం, ఆకలి తొలగించడం, వరి రైతులు, వినియోగదారుల ఆరోగ్య, సంక్షేమం మెరుగుపరచడం, భవిష్యత్ తరాలకు వరి వంగడాలను పరిరక్షించి, వరి సేద్యాన్ని పెంచే వాతావరణం కల్పించడం ప్రధాన లక్ష్యంగా ఐఆర్ఐర్ఐ కృషి చేస్తోంది. ఇక్కడ పలువురు భారతీయ శాస్త్రవేత్తలు కూడా పనిచేస్తున్నారు. వీరితో మోదీ ముచ్చటించారు. కొత్తరకం వరి వంగడాలు, అక్కడ జరుగుతున్న పరిశోధనలను మోదీ ఆసక్తిగా అడిగి తెలుసుకున్నారు. అనంతరం లేబొరేటరీలో తాను చూసిన విషయాలు, అక్కడి విశేషాలను మోదీ ట్విట్టర్లో పంచుకున్నారు. ఐఆర్ఐర్ఐ పర్యటన తనకో గొప్ప అనుభూతిని కలిగించిందని అన్నారు. వరి సాగు మెరుగుపరచం ద్వారా పేదరికం, ఆకలి నివారణకు శాస్త్రవేత్తలు చేస్తున్న కృషి బహుదా ప్రశంసనీయమని మోదీ అన్నారు. భవిష్యత్తులో ముఖ్యంగా ఆసియా, ఆఫ్రికా రైతులు, వినియోగదారులకు వారి కృషి ఎంతో ఉపకరిస్తుందన్నారు. ఐఆర్ఆర్ఐ వ్యూహాత్మక ప్రణాళికకు, కీలక లక్ష్యాల సాధనకు ఇండియా సహకారం ఉంటుందని చెప్పారు. పలువురు భారత శాస్త్రవేత్తలను కలుసుకోవడమే కాకుండా, వరదలు, కరవును తట్టుకుని నిలిచే రైస్ వెరైటీలతో కూడిన ఫోటో ఎగ్జిబిషన్ను ఈ సందర్భంగా సందర్శించినట్టు మోదీ ఆ ట్వీట్లో వివరించారు.
maneela: pradhaanamantri narendra modii philippeenslo jaruputunna moodu rojula adhikara paryatanalo bhagamga las banosloni international rais reserch institute (irri)nu somavaramnadu sandarsinchaaru. 'shree narendra modii recylent rais feald laboratory'ni aayana swayamgaa praarambhinchaaru. ee sandarbhamgaa rendu bhaarateeya vari vangadaalanu irrich bahumatigaa modii andajesaaru.rais sains dwara prapanchamlo pedarikam, aakali tolaginchadam, vari raitulu, viniyogadaarula aarogya, sankshemam meruguparachadam, bhavishyat taraalaku vari vangadaalanu parirakshinchi, vari sedyaanni penche vaataavaranam kalpinchadam pradhaana lakshyamgaa iriri krushi chestondi. ikkada paluvuru bhaarateeya saastravettalu kuudaa panichestunnaaru. veeritho modii muchatinchaaru. kottarakam vari vangadaalu, akkada jarugutunna parisoedhanalanu modii aasaktigaa adigi telusukunnaru. anantaram laboratorylo taanu chusina vishayaalu, akkadi visaeshaalanu modii twitterlo panchukunnaaru. iriri paryatana tanako goppa anubhootini kaliginchindani annaru. vari saagu meruguparacham dwara pedarikam, aakali nivaaranaku saastravettalu chestunna krushi bahuda prasamsaneeyamani modii annaru. bhavishyattulo mukhyamgaa asia, africa raitulu, viniyogadaarulaku vaari krushi entho upakaristundannaaru. irri vyuuhaatmaka pranaalikaku, keelaka lakshyala saadhanaku india sahakaaram untundani cheppaaru. paluvuru bhaarata saastravettalanu kalusukovadame kakunda, varadalu, karavunu tattukuni niliche rais veraiteelatho kuudina photo egjibishannu ee sandarbhamgaa sandarsinchinattu modii aa tweetlo vivarinchaaru.